Sveikuoliai

Ledinės nuotraukos konkursas 2025
2024-12-01 08:00 - 2025-02-22 17:00 (Europe/Vilnius)
Konkurso tikslas ir idėja yra paskatinti žmones grūdintis. Grūdintis plačiąja prasme, nes tikimės, kad darydami “Ledinę nuotrauką” prieš tai padarysite apšilimą, mankštą ar kitą fizinę veiklą gryname ore, kuri taip pat grūdina mūsų organizmą.
Organizatorius
Konkursą organizuoja Lietuvos sveikuolių sąjunga. Šios taisyklės pristato konkurso sąlygas. Teikdamas paraišką konkurso dalyvis sutinka su taisyklėmis ir užtikrina, kad jo paraiška atitinka visus pateiktus reikalavimus.
Dalyvavimo konkurse taisyklės:

Konkurse gali dalyvauti visi norintys.
Konkursas vyksta nuo gruodžio 1 d. iki vasario 22 d. Nuotraukos, įkeltos į portalą sveikuoliai.lt po vasario 22 d., konkurse nedalyvaus.
Konkursui „Ledinė nuotrauka“ siųskite tik temą atitinkančias nuotraukas. Nuotraukos, neatitinkančios temos, bus šalinamos.
Fotokonkursui kiekvienas dalyvis gali įkelti ne daugiau nei 3 nuotraukas.
Konkurso dalyvis patvirtina ir užtikrina, kad pateiktos nuotraukos yra originalūs jo kūriniai, nepažeidžiantys kito asmens ar autoriaus teisių ir kitos intelektinės nuosavybės teisių, kad kiti asmenys į šias nuotraukas neturi jokių teisių ar teisėtų interesų.
Nuotraukose negali būti nepadorių ar prieštaraujančių moralės normoms vaizdų, informacijos.
Nuotraukose negali būti reklamos.
Dalyvavimas konkurse yra nemokamas.

Reikalavimai nuotraukai:

Nuotrauka turi atitikti konkurso temą. Turi matytis (arba būtų galima aiškiai suprasti), kad žmogus yra lediniame vandenyje, ant sniego, ledo ar grūdinasi kitu lediniu būdu.
Nuotraukos gali būti patobulintos (apdirbtos) skaitmeniniu būdu: apkirptos, išlygintos, pakoreguotos spalvos, kontrastas ir t.t.
Nuotraukos turi būti nufotografuotos per pastaruosius metus.
Nepamirškite nuotraukai suteikti pavadinimą.

Nuotraukų vertinimas:

Konkurso nuotraukas vertins Lietuvos sveikuolių sąjungos komisija, atsižvelgdama į temos išpildymą, originalumą, techninį atlikimą, kūrybiškumą, taip pat gali būti surengtas viešas nuotraukų balsavimas internete.
Konkurso metu bus išrinkti keli laimėtojai.
Konkurso laimėtojai bus paskelbti kovo 1 dieną, Trakuose vyksiančiose 25 metrų plaukimo varžybose ir paskelbtos portale sveikuoliai.lt (nurodant laimėtojų nuotraukas, vardus ir pavardes).
Konkurso nugalėtojams bus įteikti mūsų bei rėmėjų įsteigti prizai. (bus patikslinta konkursui įsibėgėjus)

Kiti nuostatai:
1. Konkurso organizatoriai pasilieka teisę be išankstinio perspėjimo savo nuožiūra trinti nuotraukas, kurios neatitinka konkurso reikalavimų ar pažeidžia nuotraukoje pavaizduotų žmonių garbę ir orumą, teisės aktų reikalavimus ar moralės ir etikos normas.
2. Konkurso nuotraukos publikuojamos ir rodomos lankytojams portale www.sveikuoliai.lt ir socialinių tinklų platformose.
3. Konkurso dalyviai, įkeldami konkursines nuotraukas į portalą www.sveikuoliai.lt, sutinka ir patvirtina, kad:
a) konkurso organizatoriai turi teisę (be autoriaus sutikimo) nuotraukas neatlygintinai naudoti konkurso reklamos ir informacijos apie konkursą sklaidos tikslais (nurodant autorių);
b) dalyvio atsiųstos nuotraukos šiose taisyklėse nustatyta tvarka yra publikuojamos neatlygintinai;
c) dalyvis yra susipažinęs su šiomis taisyklėmis ir įsipareigoja jų laikytis.
4. Konkurso organizatoriai pasilieka teisę keisti “Ledinės nuotraukos” konkurso taisykles.
5. Jei turite klausimų, pasiūlymų ar pastebėjimų, prašome rašyti į el. paštą: simonas@
Noriu dalyvauti!
Nuotraukos konkursui priimamos gruodžio 1 d. – vasario 22 d. Užpildykite žemiau esančią konkurso dalyvio anketą, pažymėkite, kad sutinkate su konkurso taisyklėmis ir įdėkite nuotrauką, atitinkančią čia nurodytus reikalavimus.
Nuotrauka konkurse dalyvaus tik tuomet, kai ją patvirtins administratorius.
REGISTRACIJA IR NUOTRAUKOS ĮKĖLIMAS
